ועדת הפנים ואיכות הסביבה, כנסת 16, פרוטוקול מספר 58, 2003-07-23 10:30

יורי שטרן: אני פותח את ישיבת הוועדה.

יורי שטרן: לכבוד לי ולנו לברך ארבעה אנשים דגולים שנבחרו בערים שבהן הבחירות התקיימו לפני המועד הכללי.

יורי שטרן: אנחנו עכשיו בשוונג של כל החקיקה והאיחודים לקראת הבחירות באוקטובר.

יורי שטרן: בינתיים קרה דבר, קודם בקרית אונו ואחר-כך בחיפה, ירושלים ואור עקיבא.

יורי שטרן: נבחרו אנשים חדשים להיות ראשי ערים ואנחנו, כוועדת הפנים, רוצים לקבל אתכם.

יורי שטרן: כאשר ייבחרו עוד עשרות כבר לא נוכל לעשות את החגיגה הזאת.

יורי שטרן: אבל המעטים שנבחרו לפני המועד הכללי מבורכים ואנחנו רוצים לציין את עצם בחירתכם, כל אחד והמשימות שלו.

יורי שטרן: לכן זו הזדמנות בשבילנו להגיד כמה מילים לתחילת הדרך ולאחל לכם את מה שכל אחד מאתנו כחברי כנסת וכאזרחים רוצים לערים שלכם.

יורי שטרן: חלק מנבחרים אני מכיר טוב.

יורי שטרן: נמצא פה ראש העיר שבה אני גר.

יורי שטרן: יש פה חבר שלי שעבדתי קשה בשביל שייבחר והיום הוא היחידי מיוצאי ברית המועצות שהוא ראש עיר.

יורי שטרן: יש עוד ראש מועצה.

יורי שטרן: אני חושב שהוא גם הראשון בתולדות הקהילה ההררית הקווקזית בעולם שנבחר לראש העיר.

יורי שטרן: בברית המועצות לא היה ראש עיר מיהודי קווקז ולא בארץ.

יורי שטרן: יש פה ציוני דרך רבים.

יורי שטרן: יונה יהב שאתו היינו יחד בכמה מאבקים בכנסת הקודמת וכדומה.

יורי שטרן: תרשו לי כמנהג העדה שלי להציע לכם קצת לשתות.

יורי שטרן: אני חושב שאין אזרח בישראל שלא מאחל לכם הצלחה, גם אלה שהיו נגדכם בבחירות.

יורי שטרן: בידיים שלכם היום גורלם של תושבים רבים, כל עיר והבעיות שלה, כל עיר והפוטנציאל שלה, והתקוות.

יורי שטרן: יש פה שתי ערים מעורבות ולנו, ככנסת ישראל, חשובה ההצלחה שלכם, היא בעלת משמעות הרבה יותר גדולה מאשר לתושבי העיר בלבד.

יורי שטרן: לכן, כולנו פה, ללא הבדל בין המפלגות, הסיעות והמוצא, מאחלים הרבה מאוד הצלחה.

יורי שטרן: כוועדת הפנים שעוסקת בעניינים האלה, אנחנו נהיה לעזר, נתמוך בכם ונעשה את המקסימום בשביל לסייע.

יורי שטרן: הצלחתכם-הצלחתנו ולהפך, אני מקווה.

רן כהן: עד עכשיו דאגנו למורשת העבר.

רן כהן: ארבעתם מסמלים את הדאגה לעתיד.

יורי שטרן: את הדורות הבאים.

יורי שטרן: חבר-הכנסת משה גפני, בבקשה.

משה גפני: אני רוצה לברך את ראשי הערים שנבחרו.

משה גפני: אני מקווה שגם הבחירות המוניציפליות הקרובות תהיינה בחירות טובות.

משה גפני: ראשי הערים החדשים עומדים בפני שתי בעיות קשות מאוד שאיתם הם יצטרכו להתמודד מעבר לברכות, שזה כמובן דבר חשוב.

משה גפני: חלק מהערים גם נמצאות בדילמה הזאת.

משה גפני: הבעיה האחת היא הבעיה הכלכלית הקשה.

משה גפני: השלטון המקומי נמצא במשבר מאוד קשה.

משה גפני: לראשי הערים תהיה התמודדות לא פשוטה.

משה גפני: תדעו לכם, שהיום יש רבים שלא מעיזים להתמודד על ראשות עיר.

משה גפני: היום מי שהולך להתמודד לראשות הופך להיות כמעט אידיאליסט.

משה גפני: אתה מגיע לקופות ריקות, אתה מגיע למצב בלתי אפשרי, אתה מגיע לתופעה שבעבר היא היתה מצוקה אבל היום היא פשוט קטסטרופה.

משה גפני: מעבר לכל הדברים שאמרתי, זאת גם לא ממשלה שמסייעת.

משה גפני: הדבר השני שצריך להתמודד אתו ולא בכל מקום זה בא לידי ביטוי, זה השסע החברתי שראשי הערים צריכים לקחת בחשבון.

משה גפני: יש שסע מאוד קשה וחסר תקדים בכנסת, גם שסע בין ערבים ליהודים, אבל בעיקר שסע בתוך החברה היהודית.

משה גפני: אני לא ארחיב בעניין הזה.

משה גפני: אחת הברכות שאני באמת מברך מעומק הלב היא שראשי הערים כולם ישכילו, לפחות במקום היישוב שלהם, להכיר את השטח.

משה גפני: אם בשטח תצליחו לעשות רגיעה בין חלקי האוכלוסייה, תביאו לאחדות גדולה יותר בין התושבים, ולכם זה הרבה יותר קל, אז זה יקרין כלפי הבניין כאן.

משה גפני: כאן המתח הוא גדול על אף שמה שאתם רואים במליאה לא נעשה במסדרונות.

משה גפני: אני מציע שתקחו לערים שלכם את מה שנעשה במסדרונות או במזנון או בוועדות ולא מה שנעשה במליאה.

יורי שטרן: אנחנו פה במעמד מיוחד במינו כאשר ראש העיר חיפה לשעבר נמצא אתנו כחבר הכנסת וכחבר הוועדה, וראש העיר חיפה החדש היה חבר כנסת.

עמרם מצנע: יש עוד דבר מפתיע, שאנחנו גם בידידות.

יורי שטרן: זה כבר חריג.

יורי שטרן: חבר הכנסת מצנע, בבקשה.

עמרם מצנע: אני רוצה להצטרף לאיחולים לארבעת ראשי הערים: ראש העיר ירושלים, ראש העיר חיפה, ראש העיר קרית אונו וראש העיר אור עקיבא.

עמרם מצנע: כל הציפיות של התושבים מכם, יום אחרי הבחירות מתחילים לקפל שרוולים ולעבוד.

עמרם מצנע: אני יכול להגיד לכם מעמדה של ראש עיר לשעבר במשך קרוב לעשר שנים, למרות מה שאמר חבר הכנסת גפני על הקשיים ועל הבעיות, העובדה היא בכל זאת שזהו תפקיד מרתק, זה תפקיד מלא אתגרים, זה אולי אחד התפקידים הבודדים שבו עדיין אפשר לקום בבוקר, לקבל החלטה ולראות בערב איך היא מתרחשת ומתיישמת.

עמרם מצנע: האחריות היא טוטלית, היא מקיפה.

עמרם מצנע: ואכן אתם נמצאים בתקופה קשה במיוחד.

עמרם מצנע: מה שאני יכול רק זה להציע את עזרתה של ועדת הפנים כי ועדת הפנים, כגורם פרלמנטרי שמפקח על הממשלה, יכולה לעזור הרבה מאוד בכל מיני רעיונות של השלטון המרכזי שעד היום לא מבין מה זה השלטון המקומי ורוב הרעיונות שמעלים הם רעיונות בעייתיים מאוד שאנחנו בוועדה נצטרך לעזור לכם כדי שאתם תוכלו לנהל את הערים שלכם.

עמרם מצנע: כמובן, באופן אישי אני רוצה לאחל לראש עיריית ירושלים, בירת ישראל, בירת העולם - - -

יורי שטרן: אבל לא בגירסה של פרס.

עמרם מצנע: היא בירת העולם בכל מקרה ובכל דרך.

עמרם מצנע: את הנושאים הפוליטיים בוא נשאיר בצד.

עמרם מצנע: האחריות המוטלת על כתפיך היא הרבה מעבר לראש עיר גדולה.

עמרם מצנע: אני משוכנע, מהיכרותי האישית אתך, שתעשה את זה כהלכה.

עמרם מצנע: עיניים רבות נשואות אליך, ואני מקווה שתמצא את הדרך לייצג את כל הציבור ולהוביל את העיר הזאת קדימה.

עמרם מצנע: אני מוכרח כמובן ברכה אישית ליונה.

עמרם מצנע: אני גם תושב העיר, אני גם אוהב את העיר הזאת.

עמרם מצנע: היא באמת עיר מופלאה.

עמרם מצנע: בכלל שלוש הערים הגדולות במדינת ישראל הן שלוש ערים שכל אחת עומדת בזכות עצמה ושונה.

עמרם מצנע: השוני גדול מאוד מאוד.

עמרם מצנע: אני לא אשתמש בסיפורים שמספרים על שבירושלים מתפללים, בתל-אביב משחקים ובחיפה עובדים.

עמרם מצנע: יש הרבה מאוד אמירות, אבל אין ספק שאלה שלוש ערים מאוד מיוחדות.

עמרם מצנע: אני מאחל לך, יונה, את כל ההצלחה שבעולם.

עמרם מצנע: הצלחתך היא הצלחת כולנו.

יורי שטרן: תודה רבה.

יורי שטרן: חבר הכנסת מח'ול.

יורי שטרן: אגב, היום בדיון בוועדה המשותפת לנושא איחוד הרשויות וצמצום מספר סגני הערים נאמר משפט שלדעתי הוא יכול להיות מוטו של הוועדה שלנו.

יורי שטרן: אנחנו מקבלים מהממשלה כל מיני הצעות מאוד חפוזות, לאחד, לצמצם.

יורי שטרן: יכול להיות שהן נכונות, יכול להיות שהן לא נכונות, אבל הכל בא באופן חפוז במקום לעבוד על רפורמה מקיפה במבנה השלטון המקומי במדינת ישראל.

יורי שטרן: אני מאוד מקווה שנוכל לעסוק בנושא הרציני הזה יחד אתכם כי הוא הכרחי.

עסאם מח'ול: אני רוצה להצטרף לברכות החמות שנאמרו כאן.

עסאם מח'ול: אני רוצה גם להצטרף לדאגות שהעלה חבר הכנסת גפני לגבי המתח הקיים בין יחסי השלטון המרכזי לשלטון המקומי.

עסאם מח'ול: אני חושב שכאן יש אינטרס משותף לכל מי שמתיימר לייצג את האינטרס של הציבור הרחב לדאוג שהיחסים האלה יושתתו על חשיבה אמיתית, מעמיקה, שתיקח בחשבון את כל האיזונים שצריך לעשות.

עסאם מח'ול: אנחנו מדברים על קבוצה של ראשי ערים שכבר נבחרו ואנחנו יכולים לראות בהם בני ברית במאבק ובשינוי שצריך להציג אותו.

עסאם מח'ול: אולי אני היחידי כאן שיכול להגיד שאני חש שבישיבה הזאת יש שני ראשי ערים שאת שניהם אני מכבד ומעריך, גם ראש העיר לשעבר מצנע וגם ראש העיר הנוכחי יונה יהב.

עסאם מח'ול: עם שניהם היה לי הכבוד לקחת חלק בבחירתם.

עסאם מח'ול: אני בטוח שגם שאר ראשי הערים יתרמו תרומה חשובה בעבודה שלהם, אבל בשתי הערים המעורבות, הכלל שניסינו לקדם בחיפה הוא שהיות העיר עיר מעורבת זה לא מעמסה ועול עליה אלא זה ערך מוסף.

עסאם מח'ול: אם נתייחס כך לעיר מעורבת, נוכל לתרום תרומה לא רק ברמה של העיר אלא גם ברמה של הארץ כולה.

יורי שטרן: תודה רבה.

יורי שטרן: חברת הכנסת דוקטור לאה נס.

לאה נס: אני רוצה להיות שותפה לברכות לכל ראשי הערים.

לאה נס: אני הייתי בעבר סגנית ראש מועצה כך שיש סימביוזה.

לאה נס: הייתי רוצה להדגיש לאו דווקא את המתחים אלא את שיתוף הפעולה בין הרשות המוניציפלית לכנסת, לממשלה.

לאה נס: ראינו היום שיתוף פעולה מלא והרגשה שבעצם זה מקום שאפשר להפיג מתחים ולקיים דברים.

לאה נס: אני חושבת שהממשלה מעוניינת לקדם דברים.

לאה נס: אתם תחושו את זה במהלך העבודה שלכם.

יורי שטרן: תודה רבה.

יורי שטרן: חבר הכנסת דוד אזולאי, לשעבר יו"ר הוועדה הזאת וסגן שר הפנים.

דוד אזולאי: אדוני היושב-ראש, קודם כל אני מתנצל על כך שלא השתתפתי בישיבה הקודמת.

דוד אזולאי: היה דיון בנושא איחוד רשויות והייתי חייב להשתתף בו.

דוד אזולאי: אני רוצה להצטרף לברכות ולאיחולים של חבריי כאן.

דוד אזולאי: צריך לזכור, יום אחרי שראש עיר נבחר הוא שייך לכולם, במיוחד כשאני מסתכל פה על ראשי ערים, לפחות שניים אני מכיר טוב, יונה יהב ואורי לופוליאנסקי.

דוד אזולאי: אני בטוח שהם נבחרו לאו דווקא על ידי הציבור האותנטי שלהם אלא ציבור נוסף בחר בהם ולכן זה מחייב יותר.

דוד אזולאי: ידידי יונה יהב, אני זוכר אותך כחבר כנסת מאיר פנים.

דוד אזולאי: ידעת לשתף פעולה עם כל הגורמים ואני מאמין שגם כראש העיר לא תקבל הנחיות ותפעל כפי שידעת לעשות בתפקידך כחבר כנסת.

דוד אזולאי: אני חושב שבעניין הזה מותר להגיד בצורה חברית, כדאי שתראה איך העניינים מתנהלים בירושלים.

דוד אזולאי: אני חושב שהמבין יבין ואין טעם להרחיב בנושא הזה.

דוד אזולאי: אסיים בברכה אחת לכל ראשי הערים שנבחרו, תדעו לכם שהציבור לעולם לא יודע להעריך את מה שעושים.

דוד אזולאי: אבל יש ברכה אחת שאנחנו אומרים אותה בשבת: כל העוסקים בצורכי ציבור באמונה הקדוש ברוך הוא ישלם שכרם.

דוד אזולאי: רק הוא יכול לדעת אם אתם עושים מלאכתכם נאמנה.

דוד אזולאי: חזקו ואמצו.

יורי שטרן: תודה רבה.

יורי שטרן: כבוד ראש העיר קרית אונו, בבקשה.

יורי שטרן: יוסי נשרי: תודה רבה ליושב-ראש הוועדה ותודה לכם, חברי הכנסת ולעמיתיי ראשי הערים שנבחרו.

יורי שטרן: אני הוותיק מתוך השלושה.

יורי שטרן: ב-1 באפריל היה אצלנו סיבוב ראשון ואחר-כך סיבוב שני והיתה לי הזכות להגיע למערכה בסיבוב השני.

יורי שטרן: אני יכול להגיד כשאני שומע את ההדים פה, אני לוקח את הדברים שנאמרו פה.

יורי שטרן: זה בדיוק המסר האמיתי שאני מרגיש בתוכי, שאני יצאתי להיות שופר של אותם תושבים – סליחה אם אומר מילה שאולי לא כל כך נעימה פה בכנסת – שנמאס להם מהפוליטיקה.

יורי שטרן: הם רוצים יותר עשייה אמיתית, רוצים שהמנהיגים שלהם יתחברו אליהם לבעיות האמיתיות.

משה גפני: אין חבר כנסת אחד שלא אומר את זה.

משה גפני: אין פוליטיקאי אחד שלא אומר את זה.

יוסי נשרי: אבל צריך להאמין ולעשות את זה.

עמרם מצנע: בעוד כמה חודשים התושבים יראו גם אותך כפוליטיקאי.

יוסי נשרי: לא.

יוסי נשרי: אני שמתי לעצמי קווים ואני יכול להגיד בגאווה, אני לא יודע אם אני ראש עיר ראשון, שנבחר ולא עשה שום הסכם עם אף אחד, עם אף מפלגה מתחילת הדרך ועד סופה.

יורי שטרן: ברשימה עצמאית?

יוסי נשרי: ברשימה עצמאית.

יוסי נשרי: מתוך 17 מקומות קיבלתי שלושה מקומות.

יוסי נשרי: יצרתי קואליציה כמובן אבל לא הבטחתי שום דבר לאף אחד, לא תפקידים ולא סגנות, עד שנגמרה מערכת הבחירות.

יוסי נשרי: כשנגמרה מערכת הבחירות ב-15 בחודש ישבתי עם אנשים וקיימנו קואליציה.

יוסי נשרי: הקואליציה עובדת והיא תעבוד, אני מקווה, בנאמנות ובמסירות לטובת אותם אנשים שבחרו בנו והביאו אותנו למצב שבו החלטנו לעשות שינוי חשיבתי, תפיסתי, רעיוני.

יוסי נשרי: אני מקווה מאוד שבעזרת הוועדה הזאת, שאנחנו זקוקים לה - היום זה יום חגיגי, אני לא אלאה אתכם בכל המספרים - אבל בטח נגיע אליכם בבקשת עזרה בהרבה מאוד דברים שהעיר הזאת נקלעה למצב קשה מאוד כתוצאה מהעבר שעברה.

יוסי נשרי: זאת עיר שלמעשה אין לה תשתית תעסוקתית.

יוסי נשרי: זאת עיר שהיום היא עיר שינה למעשה.

יוסי נשרי: המסים בקרית אונו הם במקום שלישי במדינת ישראל בגובה המסים שלה.

משה גפני: היא עיר עשירה.

יוסי נשרי: היא לא עיר עשירה.

משה גפני: אין בה תעסוקה אולי, אבל היא עיר יפה, עיר עשירה.

יוסי נשרי: היא עיר במצב סוציו-אקונומי מספר 8 אבל יש בה גם הרבה מאוד בעיות.

יוסי נשרי: רק אתמול ישבתי עם איש הרווחה ביחס למספרים של שנה שעברה.

יוסי נשרי: מספר האנשים שנזקקים כתוצאה מהמצב הכלכלי עלה באחוזים רבים, לצערי הרב.

יוסי נשרי: אבל אלה דברים שאנחנו כראשי ערים אמורים להתמודד איתם, ואני מקווה שנקבל את הסיוע מכם בדרכים כאלה ואחרות על מנת שנוכל להתמודד ביעילות ובכנות לטובת התושבים.

יוסי נשרי: אני מודה לכם שוב על ההזמנה ומאחל הצלחה לקולגות שלי.

יורי שטרן: תודה רבה.

יורי שטרן: ראש העיר אור עקיבא.

שמחה יוסיפוב: קודם כל, בוקר טוב לכולם.

שמחה יוסיפוב: אני רוצה להודות ליושב-ראש הוועדה על ההזמנה והיוזמה הברוכה.

משה גפני: וגם על זה שהוא תמך בך.

שמחה יוסיפוב: ועל זה שהוא תמך בי לאורך כל הבחירות.

שמחה יוסיפוב: אני רוצה להודות לעמיתיי ראשי הערים.

שמחה יוסיפוב: הבחירות לא היו קלות.

שמחה יוסיפוב: הן היו פתאומיות.

שמחה יוסיפוב: בהזדמנות זו אני רוצה לאחל לאותם ראשי ערים שנבחרו להיות חברי כנסת.

שמחה יוסיפוב: אנחנו רוצים להודות לכם ומחזקים אתכם.

שמחה יוסיפוב: אני מקווה שאתם תעזרו לראשי הערים כי עזרתכם חשובה מאוד.

שמחה יוסיפוב: מצבנו בערים הוא מצב מאוד קשה, ועם כל הגזירות הכלכליות שיש הרי הכל נופל על הכתפיים של ראשי הערים לטוב ולרע, במיוחד באור עקיבא שעברה כברת דרך מאוד ארוכה.

שמחה יוסיפוב: היא שינתה את התדמית השלילית שלה.

שמחה יוסיפוב: אור עקיבא היתה ישוב שיקומי והיא עשתה את זה בגדול.

שמחה יוסיפוב: עשינו מהפכה חינוכית באור עקיבא.

שמחה יוסיפוב: היום באור עקיבא, אפשר לומר, מספר התלמידים שניגשים לבחינות בגרות היום הוא 80%.

שמחה יוסיפוב: פעם המספר היה 30%-40%.

שמחה יוסיפוב: מספר העוברים את בחינות הבגרות הוא 52%, יותר מהממוצע הארצי.

שמחה יוסיפוב: יחד עם זה.

שמחה יוסיפוב: הרי אנחנו שכנים של קיסריה.

שמחה יוסיפוב: אתם יודעים שזה לא קל להיות שכנים של עשירים כאשר יש גדר הפרדה.

עסאם מח'ול: לעומת תושבי ג'סר א-זרקא אתה מרגיש טוב.

שמחה יוסיפוב: עם תושבי ג'סר א-זרקא אנחנו חיים בשכנות טובה, אבל הם עושים לנו לפעמים בעיות.

שמחה יוסיפוב: אחת הבעיות היתה סגירת החוף.

שמחה יוסיפוב: אני כתבתי לכם מכתב.

יורי שטרן: הוועדה התערבה בעניין זה.

שמחה יוסיפוב: התחלנו בהפגנות וסיימנו בהפגנות והצלחנו.

שמחה יוסיפוב: גם הנשיא לשעבר עזר ויצמן התערב והגענו לאיזה סיכום שתושבי אור עקיבא לא ישלמו.

שמחה יוסיפוב: אני חושב שחופי ים צריכים להיות של הציבור הרחב, של כל תושבי מדינת ישראל.

שמחה יוסיפוב: צריך להוריד את כל השערים, את כל הגדרות בכל החופים לא רק בחוף קיסריה.

שמחה יוסיפוב: אלא בכל החופים.

שמחה יוסיפוב: על זה צריכים להילחם חברי הכנסת.

שמחה יוסיפוב: אחד הנושאים החשובים לאור עקיבא זה תחום השיפוט.

שמחה יוסיפוב: לא יתכן שאור עקיבא עם 3,000 דונם תהיה למעשה בני ערובה של חברת פיתוח קיסריה.

שמחה יוסיפוב: תחום השיפוט של אור עקיבא נמצא למעשה בחברת פיתוח קיסריה ומועצה אזורית חוף כרמל.

שמחה יוסיפוב: היום אנחנו מפתחים את צפון אור עקיבא וחלק מצפון אור עקיבא הוא תחום שיפוט של מועצה אזורית חוף הכרמל.

שמחה יוסיפוב: כשאני רוצה לשווק דירות או שטחים, אני לא יכול.

שמחה יוסיפוב: אני צריך לפנות למועצה האזורית חוף הכרמל.

שמחה יוסיפוב: היתה ועדת חקירה שמשרד הפנים מינה בזמנו והיו שלוש חלופות.

שמחה יוסיפוב: הוועדה המליצה על חלופה שצריכה להתקבל ופשוט דוחים את זה כאילו אור עקיבא לא שייכת למדינת ישראל.

שמחה יוסיפוב: גם כאן אני מבקש מחברי הכנסת לקחת את העניין הזה לתשומת לבכם.

שמחה יוסיפוב: היישוב לא יכול להתפתח אם לא נפתור את הבעיה של תחום שיפוט.

עסאם מח'ול: מה מספר התושבים?

שמחה יוסיפוב: 20,000 תושבים.

שמחה יוסיפוב: אנחנו נמצאים עכשיו בבנייה של השכונה הצפונית.

שמחה יוסיפוב: הכל מסביבנו שייך לחברה לפיתוח קיסריה.

שמחה יוסיפוב: זו חברה שאין לה מעמד מוניציפלי.

שמחה יוסיפוב: בזמנו עזרנו להם לפתח את פארק התעשייה.

שמחה יוסיפוב: הרי לאור עקיבא יש מעמד אזור פיתוח ב' לתעשייה.

שמחה יוסיפוב: הם השתמשו בנו ואחרי שסיימו את פיתוח פארק התעשייה הם אמרו: לא, זה לא שייך לאור עקיבא, זה שייך רק לקיסריה.

יורי שטרן: אלה סוגיות, טוב שאתה מציין אותם ונותן לנו כיוון מסוים.

יורי שטרן: עם קבלת הפנייה הפורמלית בהחלט נדון בזה.

שמחה יוסיפוב: שוב אני רוצה להודות לכולכם וליושב-ראש על ההזמנה.

יורי שטרן: כבוד ראש העיר ירושלים, בבקשה.

אורי לופוליאנסקי: תודה רבה.

אורי לופוליאנסקי: אני מודה ליושב-ראש ועדת הפנים חבר הכנסת יורי שטרן על עצם ההוקרה והברכה.

אורי לופוליאנסקי: אני שמח להצטרף לידידיי מאור עקיבא, קרית אונו וחיפה.

אורי לופוליאנסקי: אני זכיתי לנסות וכדי להתעסק בגוון הכל כך רחב של ירושלים, הייתי צריך להיוולד בחיפה, להיות שם עד גיל 20, לאחר מכן לעבור לתל-אביב לקחת משם את אשתי ולעלות לירושלים.

אורי לופוליאנסקי: רק מבחינת ההבנה, ואני לא אלאה אתכם בבעיות של ירושלים, אבל כשמדברים על חיפה, תל-אביב, קרית אונו, אור עקיבא ואולי גם פתח-תקוה, הן עדיין לא ירושלים גם מבחינת ההיקף, השטח.

אורי לופוליאנסקי: מספר התלמידים שלומדים במוסדות החינוך בירושלים הוא כמספר תושבי חיפה.

אורי לופוליאנסקי: ירושלים היא עיר מאוד מחונכת.

משה גפני: הגרעון במועצה העיר הוא כמו כל הערים האלה ביחד?

עמרם מצנע: הוא כמו התקציב של כל הערים האלה.

אולי לופוליאנסקי: הוא פחות.

אולי לופוליאנסקי: על אף שירושלים היא גדולה ורחבה מחיפה ותל-אביב גם יחד, התקציב שלה הוא נמוך בכשליש מהתקציב המשותף.

אולי לופוליאנסקי: יש לנו הרבה בעיות.

אולי לופוליאנסקי: זו עיר מעורבת.

אולי לופוליאנסקי: למשל, אנחנו צריכים להקים שלוש מערכות נפרדות של חינוך ותרבות, כי כולם מבינים שהנושא התרבותי והחינוכי של המגזר הערבי לא דומה למגזר הממלכתי וצריך שתהיה מערכת נפרדת.

אולי לופוליאנסקי: אותו דבר לגבי המגזר החרדי, הוא דורש מערכת נפרדת.

אולי לופוליאנסקי: אבל לא זה המקום להעלות את הבעיות.

יורי שטרן: הכי חשוב שכנסת ישראל נמצאת בשטח השיפוט שלך.

אורי לופוליאנסקי: ושקיבלתי את התמיכה של יושב-ראש ועדת הפנים הנוכחי והקודמים.

אורי לופוליאנסקי: אני באמת שמח על הברכה.

אורי לופוליאנסקי: אנחנו ידידים עם ראש עיריית חיפה.

אורי לופוליאנסקי: אני רוצה להגיד שניים-שלושה משפטים בהמשך לדבריו של הרב גפני.

אורי לופוליאנסקי: נדמה לי שיש איזושהי התייחסות כנייטיבז כילידים אל מה שקורה בערים.

אורי לופוליאנסקי: חבר הכנסת מצנע ודאי מכיר ויודע את ההבדלים.

אורי לופוליאנסקי: אנחנו כראשי ערים יודעים עד כמה גדולות הדרישות מאתנו בחיי היום היום.

אורי לופוליאנסקי: יש אתגרים נהדרים.

אורי לופוליאנסקי: כפי שנאמר פה, לפעמים ראש עיר יכול לקבל החלטה כשבערב אתה כבר רואה איזושהי פריצת דרך והתחלת פעולה.

אורי לופוליאנסקי: זה אתגר נהדר, נפלא ועצום.

אורי לופוליאנסקי: אבל מאידך אתה יודע שבבוקר השכם מעירים אותך עם בעיות של תושבים שרואים בעירייה את הזרוע שלהם, את האבא והאמא שצריכים לדאוג לכל דבר ועניין שבעצם צריכים להגיע מהממשלה, אם מדובר על רווחה, אם מדובר על חינוך, אם מדובר על בריאות, אם מדובר על כל הנושאים האחרים.

אורי לופוליאנסקי: רק לסבר את האוזן, עיריית ירושלים משקיעה כ-120 מיליון שקלים מתקציבה להשלמת נושא הרווחה שבעצם הממשלה היתה צריכה לתת.

אורי לופוליאנסקי: יכול להיות ש-120 מיליון שקלים זה יותר מהתקציב הכולל שלכם, אבל הבעיות הן מאוד קשות.

אורי לופוליאנסקי: אני מאוד מבקש ומאוד שמח על הרצון ואני יודע שליושב-ראש ועדת הפנים לשעבר הרב גפני היו כמה וכמה פעולות מאוד חשובות בזמנו, אני עדיין לא הייתי ראש עיר, לגבי הנושאים העירוניים.

אורי לופוליאנסקי: אני מקווה שהיושב-ראש החדש של ועדת הפנים ביחד עם חברי ועדת הפנים שמבינים את העניין - - -

יורי שטרן: אתמול דנו באתיקה של חברי הכנסת ודיברו על ניגוד האינטרסים.

יורי שטרן: בסוף פסקו שקיבוץ כן יכול להשתתף בדיונים על משק המים וכו', וירושלמים, אני מניח, לא פסולים מלהשתתף בדיון על ירושלים.

אורי לופוליאנסקי: אני מאוד מקווה שנזכה לשיתוף פעולה ולהבנה כי לעיתים אני מרגיש שחברי הכנסת לא מבינים את גודל האחריות, את הבעייתיות והצורך היום-יומי של ראשי הערים להתמודד בנושאים הבסיסיים של תושבי מדינת ישראל, והם אלו שעומדים בעצם בשליחות הזאת אם מדובר על מדינה, ממשלה, כנסת וכדומה.

אורי לופוליאנסקי: אני מאוד מודה על עצם המפגש הזה, גם על כך שיצא לנו להיפגש עם ראשי הערים החדשים.

אורי לופוליאנסקי: אני שמח שיש לנו ועדה, לפחות אחת, שבאמת נוכל לקבל את הבנתה לבעיותינו היום-יומיות.

אורי לופוליאנסקי: תודה רבה.

יורי שטרן: תודה רבה.

יורי שטרן: ראש העיר חיפה, בבקשה.

יורי שטרן: יונה יהב: ברכות לחבריי שנבחרו, גם ליושב-ראש הוועדה שזימן אותנו.

יורי שטרן: כפי שראש העיר ירושלים התחיל את הקריירה בחיפה, אז אני התחלתי את הקריירה המוניציפלית בירושלים.

יורי שטרן: הייתי ראש לשכתו של טדי קולק ודובר העירייה.

יורי שטרן: פעם אחת הוא מאוד כעס עלי כשהטבעתי מטבע לשון שאני רוצה להטמיע אצלך, ראש העיר, שירושלים היא העיר הכי יפה בעולם, אבל חיפה היא העיר הכי יפה בישראל.

יורי שטרן: אני גאה שהצלחתי להרכיב קואליציה מקיר לקיר.

יורי שטרן: אני גאה על כך שאנחנו עיר מעורבת.

יורי שטרן: אני מאוד מרגיש מחוייב, במיוחד לסקטור הערבי שהנחיל לי 91%, ואני מאוד גאה על כך.

יורי שטרן: אני מניח שבקונסטלציה אחרת את אותו אחוז הייתי מקבל גם אצל החרדים ואז לעשות ממשק כזה בלתי יאומן כפי שקודמי עמרם מצנע עשה אותו ואני הולך בעקבותיו.

יורי שטרן: זה מראה על יכולות לגשר בין קצוות לא יאומנו בחברה הישראלית ולהורדת המתחים כמו שמצפים מאתנו.

יורי שטרן: אני מצטרף לגישה שהצגתי אותה כאן כשהייתי חבר כנסת, שהכנסת לא מכירה את עבודת העיריות, לא עוזרת מספיק.

יורי שטרן: אני תמיד שמח שמצטרף כחבר כנסת מישהו שבעבר היה ראש מועצה או ראש עירייה כי זה רק מוסיף לממד היותר עמוק של העניין.

יורי שטרן: אנחנו ממש זקוקים לעזרה שלכם כי אנחנו מרגישים שהממשלה היום היא בכזה מירוץ שהופך אותה אטומה לצרכים שלנו כשאנחנו מייצגים את השטח בעצם, וזאת הבעיה.

יורי שטרן: אנחנו נבוא לפה יותר מפעם אחת.

יורי שטרן: אני מכיר אותך יורי.

יורי שטרן: אתה איש מאוד ראוי.

יורי שטרן: אתה לא במפלגה הנכונה, אבל אתה איש ראוי.

יורי שטרן: שנוי במחלוקת.

עסאם מח'ול: משתפר.

2371: נגייר אותו.

משה גפני: לא כל כך חשוב איזו מפלגה, הוא לא בקואליציה הנכונה.

2371: אנחנו מקווים שנקבל פה את המשוב הנכון כי אנחנו זקוקים לו, כל אחד לפי אמות המידה שלו.

2371: תודה על האירוח, תודה על החגיגה ובהצלחה לכולם.

יורי שטרן: תודה רבה.

יורי שטרן: לקראת יציאת

יורי שטרן: כם לדרך אנחנו רוצים לתת לכל אחד את המדליות של הכנסת וירושלים.

יורי שטרן: לך ראש העיר ירושלים, שזו תזכורת למה שאתה ממילא רואה לעיתים קרובות מאוד.

יורי שטרן: לראש העיר אור עקיבא, לראש העיר קרית אונו, ואחרון אחרון חביב יונה יהב.

יורי שטרן: דיברת על המפלגה, המפלגה שלי נמצאת אצלך בקואליציה.

2371: זה נכון.

2371: תודה רבה.

יורי שטרן: שתהיה תזכורת שיש מקום שבו אתם יכולים גם לשפוך את לבכם.

יורי שטרן: תודה רבה, ישיבה זו נעולה.